NETFLIX-ALKUPERÄISSARJA
Vastatkaa, kapteeni Sakaki. Meidän pitäisi pystyä kommunikoimaan.
Vaadin, että planeetta Tau-e jätetään heti ja muuttoprojekti hylätään.
En liikahda täältä, jos en kuule jotain kapteenilta.
Keskuskomitea teki Tau-e: n muuttopäätöksen.
Puuttumisenne asiaan tulkitaan ensimmäisen asteen rikokseksi.
Ihmiset eivät selviä planeetalla!
Jos olen rikollinen, komitean jäsenet ovat murhaajia!
Katsokaa tätä. Siirtolaisten lista koostuu vapaaehtoisista.
- Miksi puututte asiaan? - Hiljaa!
Kokositte vanhuksia pakolla. Sekö on vapaaehtoisuutta?
Tapatte heidät!
Haluatte vain vähentää ruokittavia!
Varokaa sanojanne, kapteeni.
Kommunikoimme avoimella kanavalla. Kaikki aluksella kuulevat meidät.
Juuri nyt tämä alus yrittää hylätä iäkkäät ihmiset.
Meillä on resursseja vain vähän, mutta voiko tällaista antaa anteeksi?
Emmekö etsineet luvattua maata, joka pelastaisi meidät?
Voitteko todella hylätä heikot ja pitää yhä päänne pystyssä?
Kapteeni Sakaki.
Odotan tunnin. Jos alus ei muuta suuntaa, räjäytän tämän sukkulan.
Olen tosissani!
Lopettaisit jo, kapteeni Sakaki.
On totta, että me vapaaehtoiset todella haluamme mennä Tau-e: lle.
Ei meitä kukaan jahtaa.
Älkää olko typeriä! Tämä on itsemurha.
Olemme vaeltaneet yli 20 vuotta tällä aluksella avaruuden halki.
Nuoret ehkä kestävät tätä, mutta me alamme olla lopussa.
- Jos te luovutatte, niin... - Haruo.
- Niin kaikki on ohi! - Haruo.
Kaikki on hyvin.
Kun kuolen, haluaisin ainakin seistä maankamaralla.
Olipa se mikä planeetta tahansa.
Isoisä.
Kaikki alkoi 1900-luvun viimeisenä kesänä.
Katsokaa tuota hirviötä! Tämä on uskomaton näky.
Ensimmäistä kertaa ihmiskunta tajusi, ettei se enää hallinnut planeetallaan.
Hirviöitä.
Maan uumenista, merten syvyyksistä tai unohdetuista jumalallisista myyteistä.
Niitä ilmestyi tauotta ja ne tekivät lopun ihmiskunnan vauraudesta.
YK: n vastatoimien päämaja on nimennyt sen "Godzillaksi".
Lopuksi ilmestyi pahin painajaisemme.
Godzilla.
Se poltti kaiken, niin ihmiset kuin hirviötkin.
Tuhon ruumiillistuma.
Kello 14.30 käynnistyi ydinhyökkäys Godzillaa vastaan. Se epäonnistui.
Keskiyöllä liittoutuneet joukot ilmoittivat aloittaneensa evakuoinnit.
Maapallo luhistui, ja taivaalta satoi tulta.
Sen tuhovoimia eivät pelänneet vain maapallon ihmiset.
YK-rakennuksen yllä on mystisiä aluksia.
Maan ihmiset, me olemme exifejä.
Olemme tarkkailijoita ja ennustajia. Tulimme kertomaan teille kohtalostanne.
Tuhon aika on lähellä. Teidän on löydettävä antaumuksen tie.
Me olemme bilusaludoja.
Kotimme oli Bilusaludian kaksoisjärjestelmän kolmas planeetta,
jonka tuhosi kirottu musta aukko.
Pyydämme lupaa muuttaa planeetallenne.
Jos suostutte siihen, tuhoamme suurimman uhkanne, Godzillan.
Nuo kaukaa tulleet halusivat tämän sinisen planeetan itselleen,
eivätkä he odottaneet tämän paratiisin kärventymistä tuhkaksi.
- Godzilla ylitti puolustuslinjan! - Muurit kestävät vielä.
Alueiden A3 ja A5 tekoälyt hiljenivät!
- Mechagodzilla ei aktivoidu! - Miksi ei?
Ydinhenkäys havaittu! Se iskee.
Neljäs panssarimuuri tuhoutui. Emme voi muuta kuin evakuoida!
Kaikki yksiköt, evakuoikaa!
Jos voimme aktivoida Mechagodzillan, voimme lyödä sen.
Me lähdemme, Galu-gu!
Humanoidien tiedustelutiedosta huolimatta tuhoaja kukisti meidät täysin voimillaan.
Missä äiti ja isä ovat?
He tulevat pian perästä. Näetkö nuo bussit?
Hei! Mikä tuo on?
Se on Godzilla!
Godzilla on täällä!
Haruo, pidä kiirettä!
Muistan liekit, jotka polttivat taivaan.
Ja aikuisten epätoivoiset kasvot.
Lähdimme siinä toivossa, että löytäisimme elinkelpoisen planeetan.
Sellainen typerä optimismi koituisi meille pian kalliiksi.
Jäätävän kylmä ja musta avaruus -
oli vielä pahempi helvetti kuin liekkien tuhoama planeettamme.
Kärsimme loputtomasti nälästä, janosta ja kylmyydestä.
Jotkut sairastuivat.
Muut menettivät vähitellen mielenterveytensä.
Lähimmäistemme lukumäärä romahti silmänräpäyksessä.
Yhä elossa olevat eivät edes ehtineet surra kuolleita.
Ystävällisyys ja ylpeys kuuluvat nyt kaukaiseen menneisyyteen.
Ehtymättömät vesi-ja happivarannot ovat menneisyyden satua.
Minne olemme menossa ja mistä syystä?
Pitääkö meidän kärsiä siksi, että pidensimme elämäämme -
uhraamalla muita?
Miksi olemme elossa?
Miksi?
Näitkö painajaista?
Olet siis täällä, Metphies.
Työhöni kuuluu myös kuunnella vangin tunnustuksia.
Pitäisikö minun katua jumalasi edessä?
Tyydyn myös vääriin tunnustuksiin.
- Tässä tiedot, jotka pyysit. - Kiitos.
- Olet kyllä aika sinnikäs. - Minulla ei ole muutakaan tekemistä.
Etkö joudu pulaan, jos jäät kiinni auttamisesta?
Innokkuutesi kiinnostaa minua.
Miksi etsit niin uteliaasti kiellettyjä tietoja,
joiden olemassaolon kaikki haluaisivat unohtaa?
Ai miksikö? Sitä kysymystä minäkin olen miettinyt.
Siitä asti, kun minut viskattiin tänne, en ole muuta kysymystä miettinytkään.
Miksi meistä on tullut niin kurjia?
Oliko se väistämätöntä? Oliko se oikeutettu rangaistus?
Ei.
Kärsimme siksi, että hävisimme sille paskiaiselle.
Emme taistelleet kunnolla, vaan luovutimme.
Kaikki kuuluu kohtaloon.
Me humanoidit emme voineet taistella hirviötä vastaan.
Olen eri mieltä. Näytän vielä niille.
Oikean strategian avulla ihmiskunta olisi voinut voittaa sen.
Minä todistan sen.
Kumma juttu.
Toisin kuin nuoret, sinun sukupolvesi koki katastrofin omakohtaisesti.
Siitä huolimatta tuntuu siltä, että haluatte nähdä sen olion uudelleen.
Gematron-laskelmien mukaan ennuste on masentava.
Elinkelpoisen planeetan löytymisen mahdollisuus 20 vuodessa on 0,1 %.
Jos haluamme Tau-e: tä parempia tuloksia, näkymä on vielä synkempi.
Resurssien puute on ankara.
Epämukavuusindeksin tuplauksellakin elämä on kestämätöntä kahdeksan vuoden päästä.
Laskeutumisaluksen räjähdys oli merkittävä psykologinen isku.
- Tämä alkaa olla... - Aivan.
Kolmosskenaariota on tarkasteltava realistisesti.
Eli palaamista maapallolle. Se on jo 11,9 valovuoden päässä.
Matkustaminen niin kauas on liian riskialtista.
Aika tai etäisyys ei kahlitse Gematronin opastusta.
Matkustus on mahdollista niin kauan kuin ydinreaktorissa on energiaa.
Aluksen simulaattorin mukaan se vaatii 170 % toimintasuhteesta.
En tiedä, riittääkö työvoima.
Olisiko rakentava päätös hylätä muutto?
Siinä ongelma onkin.
Jos palaamme Maahan, pystyisimmekö selviytymään?
Juuri nyt on mahdotonta laskea, kauanko aikaa on kulunut Maassa.
Vähintään parituhatta vuotta.
Maapallolta lähtömme jälkeen ympäristön on täytynyt rauhoittua.
On mahdollista, että tilanne on pahentunut.
Ongelmana on se yhteispalvelimella julkaistu outo tutkielma.
Miksi se tutkielma ilmestyisi juuri tällaisena aikana?
Kirjoittaja on nimetön, mutta se sisältää tietoa,
joka vaatii erityisiä sisäänkirjautumisvaltuuksia.
Keskuskomiteassa on luultavasti tietolähde.
Aivan älytöntä!
Onko kehon pinnan alla sähkömagneettinen suoja?
- Eikö se ole normaali organismi? - Sen koko keho on kuin valtava käämi.
Onko se totta?
- Mitä lopulta siis tapahtui? - Se on aika outo juttu.
Uusi Gematron-koodi käyttää 80 % laskentapalvelimen tehosta.
- Niinkö paljon? - Eikö se ole ennusteanalyysi?
Simulaatioksikin se on liikaa.
Onko huhu Maahan palaamisesta siis totta?
11,9 valovuoden matka kerralla.
- Onko aliavaruushyppy edes mahdollinen? - Gematron-laskennalla se ei ole ongelma.
- Kuulin sen navigointiosastolta. - Vai Gematron?
Aluksen johto kääntyy taas jumalten puoleen.
Ehkä uusi Godzillan vastainen taktiikkakin oli johtoportaalta tullut vuoto.
Taasko alamme riidellä siitä?
Se hirviö kesti samalla kertaa 150 ydinkärjen hyökkäyksen.
Se on 40 megatonnia ydinplasmaa.
Tutkielmassa oli uusia strategioita siitä, miten taistella sitä vastaan.
- Minä täällä. - Käy sisään.
Keskuskomitea alkaa siis kallistua Maahan palaamisen kannalle.
Ei täysin.
Joku saa kantaa vastuun, jos lopetamme elinkelpoisen planeetan etsimisen.
Jos he lopettavat ajelehdittuaan vain 20 vuotta, asialle ei mahda mitään.
Ymmärrän kyllä heitä.
He eivät ole käsitelleet kotiplaneettansa menetystä yhtä kauan kuin me.
Sitten on vielä se sinun kepposesi. Se aiheuttaa päänvaivaa Morille.
Siirsin uuden version tänä aamuna. Luitko sen?
Luin. Kun latasin sen, sitä oli katsottu jo yli 400 kertaa,
vaikka tiedosto poistettiin kolme sekuntia myöhemmin.
Rikolliskapteenimme on todella suosittu.
Kun huhutaan paluusta Maahan, puhutaan enemmän Godzillastakin.
Se on tehokas keino tehdä keskuskomitea naurunalaiseksi.
Haruo ei tiedä keskuskomitean odotuksista.
Hän etsi tietoa Godzillasta omasta mielenkiinnostaan.
Mutta tutkielman sisältö puoltaa paluutamme Maahan.
Sen pääteeman mukaan ihminen voi kukistaa Godzillan.
Jos ei ymmärrä sen sisältöä, se kuulostaa hullun jaarittelulta.
Maan asukkaat pelkäävät valtavasti Godzillaa.
Onko se analyysi siis mielestäsi vain hullun jaarittelua?
Ei. Se on jopa niin kiinnostava, että arvostan häntä enemmän.
Godzilla ei ole voittamaton.
Ihmiskunta vain luovutti taistelun Godzillaa vastaan.
Haruo on sitä mieltä.
Hän analysoi vanhaa dataa exifien Gematron-laskelmien takia.
Tehtävä oli tuolloin Maan ihmisille mahdoton.
Jos heikon kohdan analyysi olisi tullut ajoissa,
eikö ihmiskunta olisi siltikään voittanut?
Vaikka he olisivat voittaneet Godzillan,
exifien kultti olisi vallannut maapallon hetkenä minä hyvänsä.
Vaikka bilusaludojen Mechagodzilla olisi lyönyt Godzillan,
kukaan ei tiedä, kenelle se olisi paljastanut hampaansa seuraavaksi.
Me kuitenkin epäonnistuimme Mechagodzillan teossa.
Ettekä te pystyneet aivopesemään maan ihmisiä uskonnollanne.
Jossittelut ovat pelkkää satua.
Aliavaruushypyn valmistelun toinen vaihe alkaa.
Aluksen kaikki suojat aktivoidaan. Gravitaatiomoottorin sähköt ohitetaan.
Gematron-laskenta ja gravitaatiokäämit käyntiin.
Aloitetaan Gematron-yhteys, laskentakide ja tekoäly.
Gravitaatiomoottori toimii normaalisti. Pyörimisvalmistelut tehty.
Aliavaruuden koordinaatisto näytetään keskushologrammilla.
Huomio, koko henkilökunta.
Aluksemme Aratrum aloittaa pian aliavaruushypyn.
Arvioidut lähestymiskoordinaatit osuvat lähelle Maata.
Aluksemme ajan perusteella lähdöstämme on kulunut 22 vuotta.
Tämä aliavaruushyppy on pisin tekemämme hyppy.
Vihdoinkin näemme oikean Maan.
- Näemmeköhän valtameren? - Se olisi mahtavaa!
Pisin hyppykö? Onko tämä tosiaan turvallinen?
...emme tiedä, mitä muutoksia Maassa on tapahtunut.
Jos tutkimuksemme jälkeen ympäristö osoittautuu sopimattomaksi ihmiselle,
keräämme luonnonvaroja...
Onko oikea Maa nätimpi kuin hologrammi?
On se.
Syötetään Gematron-koordinatit. Sammutetaan työntömoottori.
Meillä on kaikki Gematron-arvot.
Muutos kokonaisluvuiksi. Lasketaan tiedustelupisteet.
Simuloitu mahdollisuus madonreiän ilmestymiselle 440 %.
Vapautetaan gravitaatiokäämien teho kaikkialle alukseen. Pyörintä maksimiin.
Käskystänne, kapteeni.
Käynnistäkää hyppy.
Hyppy käynnissä. Aloitetaan siirtymä avaruusmatkan ensimmäiseen vaiheeseen.
Gravitaatiokäämi vakaassa maksiminopeudessa.
Saavumme lopullisen radan edellyttämälle laukaisupaikalle.
Murtaudumme aliavaruuden läpi.
Upeaa.
Se on todella sininen!
- Onko tuo valtameri? - Se on kaunis.
- Onko tuo Maa? - Kyllä se on.
- Se tosiaan on sininen! - Ajatella, että näen sen taas.
Kytketään suojat pois päältä. Normaali eteneminen on vakaata.
Etäisyys Maahan 1 800 kilometriä. Lasketaan matalan kiertoradan tulovirheet.
Meidän maapallomme, joka otettiin meiltä.
Kiertoratavirheet korjattu. Tulemme matalalle kiertoradalle.
Jos emme voi laskeutua Maahan, syntyy kapina.
On liian aikaista olla pessimistinen. Odotetaan tiedusteluraporttia.
Laukaistaan miehittämättömät tiedustelulennokit.
Takaisinkytkentäjärjestelmät vakaat.
Ne hajaantuvat tiedustelemaan määrätyille alueille.
Ne saapuvat stratosfääriin. Niiden lämpötilat ovat vakaat.
Korkeus 30 000 metriä. Aloitetaan laskeutuminen.
Korkeus 15 000 metriä. Ne saapuvat troposfääriin.
Tähtitarkkailuparallaksi laskettu.
Aurinkokunnassa on kulunut aikaa noin 10 000 vuotta.
- Niinkö kauan? - Enemmän kuin kuvittelin.
Tämä voi olla hyvä uutinen.
Siinä ajassa ekosysteemin on täytynyt muuttua.
- Ei edes Godzilla... - Mitenkähän on?
Se on voinut lisääntyä.
Se olio on geneettinen poikkeus. Mahdotonta!
Lennokit ovat 2 000 metrin tiedustelukorkeudessa.
Ne lähettävät kuvaa.
Kuutoslennokki lähettää ääntä.
Onko tuo vain tuulen ääntä?
Emme näe mitään. Voiko se laskeutua alemmas?
Kaikki lennokit laskeutuvat.
Ilmakehässä leijuu raskaita hiukkasia.
Näkyvyys on alle 300 metriä.
Tämä on... Sähkömagneettisia häiriöitä.
Tämä ei ole tavallista sumua. Vaihdan anturinäyttöön.
Jokaisen lennokin korkeus 500 metriä. Ilmakehän tiheys kasvaa.
Etäohjauksella ei voi laskeutua edemmäs.
- Onko tuo metsää? - Tai jotain hankalaa maastoa.
- Voiko skannaustehoa lisätä? - Hajaheijastusten takia se ei onnistu.
Mitä tuo on? Se liikkuu.
Kuutoslennokki takaisin äänitiedustelulle.
Lämpötila kuutoslennokin ympärillä nousee rajusti.
- Mitä nyt? - Mitä tapahtuu?
EI SIGNAALIA
Kuutoslennokki tuhoutui!
Energiamäärä sen ympärillä on arviolta noin 180 gigawattia.
Todennäköisesti suurienergisiä elektronihiukkasia tai ydinhenkäys!
Ehkä se oli ukkonen tai...
Idiootti! Kukaan ei voisi unohtaa tuota karjuntaa.
Pahus. Se on yhä tällä planeetalla.
Siellä sinä olet, vai mitä?
Siellä sinä yhä olet!
Jos tunnusmerkit täsmäävät, se oli Godzilla -
tai sitä vastaava uhka, joka täytyy eliminoida.
Ainoa etumme on, että se toimii mieluummin yksin kuin laumassa.
- Miten voit olla siitä niin varma? - Säteilypitoisuus kertoo sen.
Kuten tiedätte, Godzilla jättää jälkeensä korkeita säteilypitoisuuksia.
Vaikka maastossa on tapahtunut muutoksia,
ilmakehässä olevien myrkkyjen tasot pysyvät vakaina.
Jos laskemme säteilydatan viimeisen kolmen päivän ajalta,
useamman Godzillan läsnäolo vaikuttaa epätodennäköiseltä.
Godzilla on nytkin ainutlaatuinen geneettinen virhe.
Eikä sitä voida pitää normaalina elävänä olentona.
Aikaa on silti kulunut 10 000 vuotta. Miten se voi yhä olla elossa?
Lootuksen siemenen tiedetään kestäneen yli 2 000 vuotta.
Ehkä sekin pysyy horrostilassa aina parintuhannen vuoden välein.
Tai 10 000 vuodessa se on voinut lisääntyä ja lukumäärältään vähetä,
ja tämä on viimeinen elossa oleva.
Godzillan biologia ylittää kaiken tunnetun elämää koskevan tieteen.
On myös huomioitava mahdollisuus, että se voi olla kuolematon.
Tutkimustyö ei ole tämän tapaamisen pääaihe.
Me humanoidit emme voi elää Godzillan rinnalla.
Jos tuo todella on Godzilla ja se on lajinsa viimeinen,
on vain yksi vaihtoehto.
Se täytyy tuhota.
Oletko aivan hullu?
Kuten kaikki tiedätte, olemme laatineet Godzillan vastaisia strategioita.
Tarkoitatko sitä nimetöntä tutkielmaa? Emme edes tiedä sen kirjoittajaa.
Se on asiantuntijan tutkimustyötä. Sitä pidetään tiedoiltaan lupaavana.
Olen myös valmis paljastamaan kirjoittajan nimen. Tässä ja nyt.
- Siihen liittyy kuitenkin ehtoja. - Mitähän ne mahtavat olla?
Että luovutaan varastettuja tietoja koskevista syytteistä -
ja kapteeni Haruo Sakaki vapautetaan takuita vastaan.
Kapteeni Sakaki? Hänkö se oli?
Huijasit meitä, Metphies.
Kaikki tapahtuu Jumalan tahdon mukaan.
On sinun vuorosi, Haruo.
Se on täällä. Tämä aaltomuoto synnyttää sähkömagneettisen metamateriaalin.
Koska jokainen Godzillan solu voi toimia vahvana sähkömagneettina,
siitä lähtee korkea, sähkömagneettinen pulssi,
mistä syntyy epäsymmetrisesti läpäisevä suoja.
Eikö sitä voi estää fyysisesti?
Se on valtava. Pystyykö mikään olento siihen?
Jos tuo on totta, miten voimme taistella sitä vastaan?
Siitä lähtee ääni, joka kestää kymmenestuhannesosasekunnin kerrallaan.
Käyttämällä häiriöaaltoa voimme vahvistaa ääntä.
Se murtaa metamateriaalin, ja juuri siihen me iskemme.
Voimmeko siis kaataa sen jättiotuksen iskemällä vain yhteen pisteeseen?
Siinä pitäisi olla sähkömagneettipulssia vahvistava elin.
Jos tuhoamme sen, suoja menettää tehonsa.
- Missä se sitten on? - Emme tiedä.
Nykyiset tietomme eivät kerro sitä.
Meidän pitää tarkkailla Godzillaa ja analysoida säteilykuviota.
Taistelujen perusteella tiedätte, että Godzillalla on huikea uusiutumiskyky.
Tuhoutuneet elimet uusiutuvat, ja ennen kuin suoja nopeasti palautuu,
meidän pitää tuhota se sisältä päin sähkömagneettisella pulssilla.
Operaation suurimpia ongelmia ovat muuttunut ilmakehä -
ja sähkömagneettisen aallon häiriö.
Godzillan heikon kohdan löytäminen vaatii tarkkoja hyökkäyksiä,
mikä edellyttää lähitaistelua.
Jokaiseen prosessiin tarvitaan työvoimaa, koska muuten emme onnistu.
Mieletöntä!
Vaikka kokoaisimme yhteen kaikki rodut, meitä on vain 4 000.
En hyväksy operaatiota, jossa voimme menettää ihmishenkiä.
Kapteeni Sakaki, puhun suoraan.
Paljonko ihmisiä tarvitaan operaation onnistumiseksi?
Pioneereja, jalkaväkeä, erikoisjoukkoja. Kolme pataljoonaa.
Jos joka pataljoonassa on kaksi komppaniaa, tarvitaan noin 600 ihmistä.
Ei tule kysymykseenkään.
Jos ei taistele, ei osaa sotia pahaa vastaan.
Yhteen kokoontuneet saavat tuntea Jumalan armon.
Ylistäkää Jumalaa. Kaikki käyvät antaumuksen tielle.
Garbetrium ohjatkoon teitä kaikkia.
Tässä eversti Elliot Leland, laskeutumisprikaatin komentaja.
Jatkakaa tehtäviänne ja kuunnelkaa.
Kaikki 600 henkilöä täällä kuuluvat eliittijoukkoihin,
jotka ovat luovuttaneet henkensä Godzillan vastaiseen taisteluun.
Kaikki ymmärtävät,
ettei vanhaan yhteiskuntaan jumiutuminen tarjoa rakentavia näkymiä.
Valheellisen luvatun maan sijaan otamme takaisin kotimaamme -
ja lupaamme vaurauden seuraavalle sukupolvelle.
Ihmiskunnan tulevaisuuden takia odotan jokaisen panostusta innolla.
Kaikki laskeutumisalukset ovat lähteneet porteista.
Ensimmäinen laukaisuportti sulkeutuu.
Puheesi kuulosti siltä kuin olisit halunnut haastaa riitaa komitean kanssa.
Hei, Haruo.
Etkö sinäkin halunnut saada komitean jäsenet turhautumaan?
Nykyisellä järjestelmällä nuo jäsenet vain kuihtuvat ja kuolevat.
Meille ei ole luvassa mukavia tuoleja.
Jos voitamme Godzillan, se on eri juttu.
Saapuu uusi sankari.
Tulee meidän aikamme.
Vai sankari? Olet ihan samanlainen kuin lapsena.
Älä ymmärrä tätä väärin. Olet yhä vapaana takuita vastaan.
Kestimme kaikenlaista, jotta pääsisit vapaaksi.
Komentaja, kaikki laskeutumisalukset ovat matalalla kiertoradalla.
- Alukset peräkkäiseen järjestykseen. - Selvä.
Lähestyminen peräkkäisessä järjestyksessä.
Alus kymmenen, käynnistä moottori. Laajenna ilmanvastus-ja lämpökilpi.
Näytät tyytymättömältä, vaikka toiveesi toteutetaan.
Mietin, sujuukohan kaikki suunnitelman mukaan.
Kaikki sujuu hyvin, kunhan meillä on sankari opastamassa joukkoja.
- Oletko Lelandin kannattaja? - Minun odotukseni kohdistuvat sinuun.
Haruo.
Todellinen tie kunniaan avautuu vain omistautumisen avulla.
Näin me exifit uskomme.
On vain muutama maan asukas, joka edustaa sellaista.
Sinä olet harvinainen poikkeus.
Yliarvioit minut.
Juuri sinä kelpaat taistelijaksi Godzillaa vastaan.
Aika sen todistamiseen koittaa pian.
Aluksen lämpötila vakaa.
Ohitamme stratosfäärin. Korkeus 30 000 metriä.
Käynnistetään kaarisuihkumoottorit.
Kun menemme pilvien alle, emme taida enää nähdä aurinkoa.
Tämä planeetta on muuttunut täysin.
Nyt saavumme troposfääriin.
Korkeus 2 000. Alukset, aloittakaa navigointi laskeutumisalueelle.
Näkyvyys on hirveä.
Aluksen anturit ultraäänelle. Aloitetaan kuvaprosessointi.
Komppania A, laskeutumisalue vahvistettu. Esteitä havaittu.
Tämä on tiheää metsää, kuten tiedustelulennokit raportoivat.
Lukitaan laskeutumispiste. Termobaariset pommit valmiiksi.
Pudotetaan termobaariset taistelukärjet.
Suurellista toimintaa.
Erikoisjoukot laskeutuvat hankalaan maastoon.
- Mitä? - Alus törmäsi esteeseen.
Tehon ja ohjauksen kanssa ei ole vielä ongelmia.
Esteeseenkö?
Everstiluutnantti Galu-gu, komppania E on myös laskeutunut.
Asetamme nyt pioneerien ansat.
Vanha Tanzawan sola.
Jos paistaisi aurinko, maisema olisi kaunis.
Näin sakeassa sumussa visuaalinen taistelu olisi mahdotonta.
Everstiluutnantti Galu-gu, katsokaa.
- Tämä on... - Jokin selvästi raapaisi sitä.
Toivottavasti toiset ovat kunnossa.
- Tiedonsiirtoilmapallot esiin. - Lääkintätarvikkeita ei tarvitse purkaa.
Tiedonsiirtopallojen signaali välittyy.
Komppanioiden B ja C erikoisyksiköt pääsevät määränpäähän ajoissa.
D ja E sijoittavat tykistöt asemiin, kun pioneerit asettavat ansoja.
Ensimmäinen taistelumuodostelma etenee suunnitellusti.
Godzillan ensin löytänyt komppania avaa tulen erikoisjoukkojen kanssa.
Ärsytetään sitä muuttamaan suuntaa.
Hyökkäyksessä on tärkeää tarkkailla Godzillan sähkömagneettisia aaltoja.
Dataa analysoimalla näemme, mikä elin säteilee sähkömagneettisia aaltoja.
Kun tuhoamme sen, voimme tehdä epäsymmetrisen suojan tehottomaksi.
Lopuksi ajamme Godzillan tähän Tanzawan solaan -
ja hidastamme sitä pioneerien ansoilla.
Tykistöyksikkö avaa sitten tulen lähietäisyydeltä.
Vahvistamme pulssiääntä, hyökkäämme yhtaikaa ja tuhoamme elimen.
Kun suoja on hetken aikaa pois pelistä, sähkömagneettinen pulssi tuhoaa sen.
Jos emme löydä vahvistavaa elintä, emme voi sijoittaa jalkaväkeä.
Aivan niin.
Erikoisjoukkojen kuvioanalyysi vaikuttaa suunnitelmaan.
He levittäytyvät laajalle alueelle ja etenevät analysoidessaan vihollista.
Yhteistyö on kaiken avain.
Kuka olisi arvannut, että pitäisi luottaa näin surkeaan kommunikointikeinoon.
Jos signaali välittyy konvektiopilven läpi,
lennokit stratosfäärissä välittävät viestimme ongelmitta.
Mutta tässä sumussa sähköinen viestintä on rajallista.
Mitä tämän planeetan ilmakehässä oikein tapahtuu?
Sitä me yritämme selvittää.
Eversti, haluaisin koota tutkimustiimin, jos saan lainata kolmea ryhmää.
Tiedustelutiimi on etusijalla. Saat kaksi ryhmää.
Hyvä on.
Minäkin haluaisin mennä. Haluan itse nähdä, kuinka maasto on muuttunut.
Siinäs kuulit.
- Ylivääpeli Yuko Tani ottaa tehtävän. - Yuko?
Olet hänen ohjaajansa. Kuten tiedät, hän on vapaana takuita vastaan.
- Ole siis varovainen hänen kanssaan. - Asia selvä.
Uskomatonta. Kasvaako Maassa todella tällaisia kasveja?
Tällaisiako näin aluksen arkistossa? Siis puitako?
Ne näyttävät erilaisilta.
Älä koske siihen!
Alueen perusteella se on veitsenterävä.
Reikä ilmatiiviissä puvussa on hengenvaarallinen.
Miksi pyysit päästä tähän tehtävään?
Koska laadit operaation ja olet siinä mukana, kapteeni Sakaki.
Älä kutsu minua kapteeniksi. Haruo riittää.
Olen aina halunnut tavata sinut, jotta voisimme puhua kasvotusten.
Mietin, oliko sinun syysi... Haruo, että isoisä kuoli Tau-e: llä.
- Minä... - Toit ne pommit sukkulaan.
Kuulin turvaosastolta, että ne kaikki varmasti poistettiin.
Sitten muuttoryhmä... Luuletko, että se oli onnettomuus?
Eikö se sinusta ollut?
Sanoit, että keskuskomitea halusi vähentää matkustajien määrää.
Heillä olisi voinut olla keino, jotta muuttoryhmä ei...
Keskuskomitea ei ole noin turmeltunut.
Niin minä haluan ajatella. En halua epäillä tovereitani.
Haruo.
Ei asia niin ollut. En antaisi itselleni anteeksi, jos ryhtyisin epäluuloiseksi.
En halua olla niin tuomitseva ihmisiä kohtaan.
Mutta kun eletään niukasti ahtaassa aluksessa,
ihmisistä tulee luonnostaan epäluuloisia.
Godzilla ei varastanut meiltä pelkästään maapalloa.
Oikeus, usko ja ihmisten perimmäinen ylpeys.
Olemme menettäneet nekin.
Meidän täytyy jälleen taistella Godzillaa vastaan,
jotta saisimme arvokkuutemme takaisin.
Onpa tämä...
Professori, tulkaa!
Tuonne noin.
Raunioitako?
Ne eivät olisi voineet säilyä 10 000 vuotta.
Kapteeni Sakaki!
Nyt ymmärrän.
Jäkälä käytti rakennuksen pintaa kasvualustanaan ja fossiloitui.
Sittemmin rakennusmateriaali kului pois, mutta fossiloitunut sieni säilytti muodon.
Tämä on maapallon sivilisaatiota. Asuiko täällä ihmisiä?
Haruo?
Se muisti.
Vaikka me olemme unohtaneet, tämä planeetta on aina muistanut meidät.
Tietysti. Muutostenkin jälkeen tämä on silti kotiplaneettamme.
Ihmisille kuuluva planeetta.
Otamme sen takaisin hinnalla millä hyvänsä.
Omin käsin.
- Eikö tiedustelutiimi ole vastannut? - Syynä ovat kai sähkömagneettiset aallot.
- Kuuluvuusaluehan on viisi kilometriä. - Niin.
Tai syy on ilmakehän muutoksissa.
On ilmoituksia geomagneettisista myrskyistä.
Mutta Martinin tutkimustiimiin on yhteys. Outoa!
- Mitä tuo on? - Onko se tiedustelutiimi?
- Mitä tämä on? - Pahus! Tappakaa se!
Leirillä on tapahtunut jotain.
- Professori Martin! - Palataan heti!
Tämä ei vastaa mitään tietoja maapallon alkuperäisistä lajeista.
Sen täytyy olla äkillinen muunnos.
Miten jokin voisi muuten kehittyä tällaiseen muotoon?
Kokisiko elävä organismi tällaista muutosta edes 10 000 vuodessa?
Analysoimme metsän kasveja.
Hiiliajoituksen avulla tiedän, paljonko aikaa on kulunut.
Aikaa näyttää kuluneen 19 200 vuotta 50 vuoden tarkkuudella.
Olemme siis olleet poissa vieläkin pitempään.
Tämän pedon erikoissolujen piirteet ja kasvit ovat mielenkiintoisia.
Nyt se irtosi.
Kasvistossa ja eläimistössä on eroja ja myös laaja-alaisia yhtäläisyyksiä.
Metallia muistuttavien ominaisuuksien ohella -
niiden elintoiminnoissa on vahvaa magnetismia.
Kuten Godzillassa?
Niin. Tämä peto on pieni, mutta se voi kuulua samaan heimoon kuin Godzilla.
Yllättävää on, että kasveillakin on ällistyttävän samanlaisia piirteitä.
Joten sähkömagneettisia häiriöitä aiheuttava sumu...
Hiukkaset ilmassa ovat kasvien siitepölyä.
Ne voivat olla niiden luonnollisia akanoita.
Jos sään sijaan sumu aiheutuu organismeista,
pitääkö meidän polttaa koko metsä, jotta saamme sumun hälvenemään?
Meidän on siis pakko hylätä ensimmäinen suunnitelmamme,
jonka mukaan piti hyökätä sään seljettyä.
Eikä siinä kaikki.
Jos vaarallisia petoja kulkee alueella, pitää jakaa joukkoja leirin puolustukseen.
Voimme sijoittaa ryhmiä erikoisjoukkoihin.
Älytöntä! Pitäisikö kaikkien vaellella vieraassa ympäristössä ilman suunnitelmaa?
- Mikä sinun suunnitelmasi sitten on? - Vetäytyminen.
- Se on ainoa looginen vaihtoehto. - Mitä oikein meinaat?
Vesi ja kasvit ovat myrkyllisiä. Eläimet ovat vihamielisiä.
Ainoana etuna täällä ovat ilmanpaine ja painovoima.
Olisi typeryyden huippu vallata planeetta takaisin Godzillalta.
Tämä on meidän kotimme!
Annatko periksi jo toisen kerran?
Voimme asettua kuun pinnalle ja kerätä luonnonvaroja maapallolta.
Turvallisuuden kannalta se on realistisempi suunnitelma.
Eikö sinun pitänyt kukistaa Godzilla ja tulla sankariksi?
Aliarvioin tilanteen. Nyt olen avannut silmäni!
Aiotko nyt olla pelkuri?
Pelkkien villipetojen jäljiltä meillä on 12 kuollutta ja 35 loukkaantunutta.
Tässä tulos, vaikkei Godzillaa ole edes näkynyt.
Emme voi leikkiä sotaa sotilaiden kanssa, jotka eivät ole taistelleet oikeasti.
Siis vetäytyminen.
Olen samaa mieltä komentajan kanssa, mutta miten edes vetäytyisimme?
Äskeisessä hyökkäyksessä menetimme enemmän kalustoa kuin ihmisiä.
Ihanko totta?
Ne röyhkeät lisko-otukset tuhosivat neljä laskeutumisalusta.
Muissa aluksissa on rikki joko polttoainejärjestelmä tai moottori.
Emme voi enää palata planeettaa kiertävälle emoalukselle.
Täytyy siis koota komppania A ja liittyä siihen komppaniaan,
jonka kuljetusteho riittää viemään meidät kaikki avaruuteen.
Erikoisjoukkojen komppaniat B ja C eivät pysty siihen.
Meidän täytyy siis liittyä tykistö-ja ansoitusyksikköön.
Niitä ovat komppaniat D ja E.
Jotta voisimme paeta villieläinten elinympäristöstä,
meidän täytyy kulkea vanhan Tanzawan solan läpi.
Ensimmäinen suunnitelmamme oli kohdata Godzilla arvioidulla kohtaamisalueella.
Pitää paikkansa.
On kuljettava alueella, missä Godzilla usein ilmestyy.
Godzillaan törmääminen olisi tietysti todella hirveää meille.
- Jotta kulku olisi turvallista... - Tarvitsisimme tukea komppanioilta B ja C.
Jos taas muodostamme ryhmän, olemme alttiita ydinhenkäykselle.
Mikä on turvallisin suunnitelma?
Hajaannumme eri suuntiin,
vastaamme jatkuvasti uhkaan ja varmistamme toistemme turvallisuuden.
Tuo muistuttaa paljon kapteeni Sakakin alkuperäistä suunnitelmaa.
Muutoksia on tuskin lainkaan.
Kuulehan. Tämä on vetäytymistaktiikka.
Emme yritä mitenkään houkutella Godzillaa esiin.
Kun kaikki pääsevät kokoontumispaikkaan, suoritamme tehtävän loppuun -
ja palaamme emoalukselle.
Varokaa halkeamaa. Hyvä. Tänne päin.
Siinä ei ole sytytintä, mutta se voi silti räjähtää.
Se on voimakas räjähde. Varo.
Komppaniat B, C ja laskeutumisalukset, suunta D: n leirille.
Varmistakaa laskeutumisalue. Alusten suuntimaksi 202,5 astetta.
- Lukittu. - Selvä.
Mikä on tilanne?
Komppania B, komppania C: n reservit -
ja komppania A: n liitojoukot liittyvät komppania D: hen ja pysyvät valmiudessa.
Toteutetaanko suunnitelma vai ei?
Komentaja Leland antoi käskyt liitojoukoille,
ja erikoisjoukot jättävät tukileirit.
Kun kaikki ovat kokoontumispaikassa, me vetäydymme.
Seuraamme alkuperäistä reittiä, mutta emme etsi Godzillaa.
Tulimmeko siis maapallolle vain esittelemään marssijärjestystämme?
Komppania A: lle on täytynyt tulla vakavia vahinkoja.
Siellä oli kuulemma pieniä Godzillan muunnoksia.
Ne pystyivät voimillaan tuhoamaan voimapuvun.
Leland, se pelkuri. Jos hän lähtee mukaan Haruon hullutuksiin,
hän saa heti alistua kohtaloonsa.
Me suunnittelimme tämän heille,
ja nytkö se pitää hylätä ylikapasiteetin takia?
Lähestymme arvioitua Godzillan kohtaamisaluetta.
Tästä alueesta pitää selvitä nopeasti!
Eikö tämä härveli kulje yhtään lujempaa?
Osia vaihtamalla saimme kakkosaluksen liikkeelle.
Voimme vain pitää sen liidossa.
Pitäisi kai olla kiitollinen, että se liikkuu.
En haluaisi yhtään kävellä tämän metsän halki.
Onko sinulla ennakkoaavistuksia?
Jos emme kohtaa Godzillaa, miksi edes tulin tänne?
Aioitko luottaa onneen?
Aktiivinen etsintä kyllä sopii,
mutta jos ohitamme alueen kiireessä, emme edes löydä mitään.
Niin, jos siis aktiivisesti etsisimme Godzillaa, vai mitä?
Sinä ja eversti Leland ette vieläkään ymmärrä yhtä sen keskeistä puolta.
Se ei koskaan anna ihmiskunnan paeta.
Varsinkaan, jos provosoimme sitä osoittamatta yhtään pelkoa.
Sekö siis etsii meitä?
- Onko tuo jokin jumalallinen viesti? - Se on legenda.
Me exifit olemme vaeltaneet avaruuden halki kuin kulkurit.
Paljon pitempään kuin maan ihmiset. Olemme nähneet monen sivilisaation tuhon.
Monet ovat valitettavasti tuhoutuneet Godzillan kaltaisten olentojen takia.
Mitä tarkoitat?
Se on rankaiseva rautavasara, joka tuhoaa ylimieliset.
Lajit, jotka pitävät itseään luomakunnan herroina.
Jumalallinen kostaja vierailee sellaisten luona.
Ja niin hän...
- Mitä se oli? - Maanjäristyskö?
Ääniaaltoanalyysi! Valmistautukaa taisteluun!
Liikettä havaittu kello kahdessa! Se lähestyy.
Paetkaa! Nyt heti!
Emme ehdi ajoissa pakoon.
Mene, Haruo. Tee niin kuin sielusi vaatii.
Niin.
HIDASTUMISVAROITUS KORKEUSVAROITUS
Polttoaine vuotaa! Se räjähtää!
RÄJÄHDYSVAARA
Vauhtia!
Kostan tämän sinulle!
Se idiootti.
Haruo! Miksi?
Hän aikoo rekisteröidä hetken, kun Godzilla aktivoi suojansa.
Se vaatii hyökkäystä sen kimppuun.
Pahus! Miksei sähkömagneettinen anturi vastaa?
- Mitä sinä teet? Mennään! - Mutta sitten kapteeni Sakaki...
Häivy sitten siitä.
Uudelleen! Nyt lähempää.
- Helkutti! - Nyt ymmärrän.
Noin pieni vaurio ei saa suojaa aktivoitumaan.
Professori Martin!
Tallentakaa seuraava hyökkäys anturin avulla.
Mitä aiot, kapteeni?
Aion tehdä syöksyn ja törmätä siihen!
Mitä?
Senkin paskiainen. Nyt minä...
AMMUS LÄHESTYY
Mitä nyt?
Tämä planeetta saa painua helvettiin.
Leland.
Kuoliko eversti Leland?
Kuoli. Arvoasteikon mukaan käskyvalta on nyt minulla.
Pystytkö siihen?
Siirrän toisiin tehtäviin alaisen, joka rikkoi armeijan sääntöjä.
Tämä on hätätilanne, joten yrittäkää ymmärtää.
Olkoon tämän kerran. Tuo takaisin niin monta kuin voit.
Asia selvä.
- Analysoitko meille lähetetyt tiedot? - Sain analyysin juuri valmiiksi.
Sähkömagneettisen metamateriaalin teho on tallennettu. Suoja on tosiaan olemassa.
Kyseinen ääni voidaan varmistaa.
Suoja ei ole yhtenäinen. Se on keskittynyt yhteen paikkaan.
Selkäeväänkö?
Siinä kohdassa suoja syntyy. Leland maksoi tästä tiedosta hengellään.
Aiemman kohtaamisen aikana eversti Leland kuoli kunniakkaasti.
Koska olen keskuskomitean pappi,
olen ottanut tämän operaation vastuulleni.
En voi kuitenkaan sanoa, että olisin paras mies tähän työhön.
Kaikki ihmiset syntyvät suorittamaan heille tarkoitettua tehtävää.
Näin on sanottu kirjoituksissamme,
ja koska harteillani on papin vastuu, en voi kääntää selkääni totuudelle.
Koska kannan operaatiosta täyden vastuun,
luovutan nyt kaiken päätöksenteon -
kapteeni Sakakille, josta tulee komentaja.
No niin, Haruo.
- Anna käskysi. - Tuohan on järjetöntä!
Tilanne on vakava, joten jätän kohteliaisuudet väliin.
En tiedä, millainen ihmiskunnan tulevaisuus on.
Eikä minulla ole strategiaa, jolla arvioida voittomahdollisuuksiamme.
Tämän voin kuitenkin sanoa.
Ne, jotka eivät taipuneet Godzillan edessä, voivat katsoa huomiseen ylpeinä.
Tämä ei ole taistelu vain Godzillan tappamiseksi.
Taistelemme nöyryyttävää tulevaisuutta vastaan.
Tulevaisuutta, johon kuuluu vain epätoivoa ja alistumista.
Jos taistelemme sitä vastaan, voimme jälleen haaveilla toivosta ja ylpeydestä.
Aivan kuin esi-isämme, jotka menestyivät täällä ennen meitä.
Jos emme nyt vetäydy emmekä näytä pelkoa,
ja jos asetamme henkemme vaaraan, olemme jo voittaneet.
Meidän täytyy vain tehdä siitä loppu.
Ihmiskunnan 22 vuoden painajaisesta ja Godzillan 20 000 vuoden aikakaudesta.
Odotan innolla urheaa toimintaanne. Siinä kaikki.
Aloitamme operaation.
- Yuko, sinähän tiedät Godzillan sijainnin. - Noin 80 kilometriä pohjoiskoilliseen.
Se liikkuu lounaaseen päin 40 km/t.
Aseta tiedonsiirtopallot 3 000 metrin välein taistelukentälle.
Viestinnän on oltava optimaalista.
Majuri Belu-be, ärsytä Godzillaa etäältä ja seuraa sen reaktiota. Säilytä etäisyys.
Minä hoidan asian.
Adam, tarkkaile ydinhenkäystä. Jos sähköinen potentiaali nousee, pakene.
Selvä on.
Galu-gu, siirryn ansapisteelle ja komennan voimapukuryhmää.
Mitä?
Määritän paikan päällä sähkömagneettisten pulssien kohteet.
Mutta silti...
- Entä ansojen sijoitukset? - Kaikki sujuu suunnitellusti.
Sen heikko kohta on selkäevä.
Koska meidän pitää tulittaa lähietäisyydeltä,
meidän täytyy päästää se tulilinjan ohi ja houkutella se syvemmälle laaksoon.
Meillä on vain yksi tilaisuus.
Jotta suunnitelma onnistuisi, ansat täytyy asettaa syvemmälle laaksoon.
Tykistöyksiköt ovat asemissa. Olemme valmiita.
Saammeko sen houkuteltua tänne asti?
Voimme vain uskoa heihin.
Voimapukuyksikkö ansapisteelle. Pysymme valmiudessa.
- Jätän harhautuksen sinulle, Belu-be. - Selvä.
Kaikki ryhmät suunniteltuun korkeuteen ja cross-delta-muodostelmaan.
Godzilla havaittu arvioidulla kohtaamisalueella.
Yksiköt, aloittakaa harhautus. Ykkösryhmä, hyökkää!
Godzilla-havainto varmistettu! Tulta!
Kaikki yksiköt, kääntykää!
Nouskaa taistelumuodostelmaan. Hyökkäämme niin kauan kuin voimme!
Kohde ohjattu toisaalle.
Pystymme tähän!
Väistäkää!
- Pahus! Adam, ota vasen puoli. - Selvä, ykkösryhmä vasemmalle.
- Osuma-alue on isompi! - Väistäminen on vaikeaa.
Väistöliikkeet viivästyvät vain vähän. Mennään!
- Kakkosryhmä, seuraa ja hyökkää! - Selvä.
- Nämä eivät kuuluneet suunnitelmaan. - Mikä hätänä?
Majuri Belu-be! Nuo iskivät komppania A: han.
Mitä? Antakaa kaikki suojatulta suuremmasta korkeudesta.
Ampukaa ne alas, ennen kuin metsästä tulee lisää.
Kakkosryhmä vastahyökkäykseen!
Emme ehdi hoidella noita sinttejä.
Kakkosryhmä, jatka harhautusta.
Belu-be, oletko kunnossa?
Taidat olla pulassa.
Kuten simulaatiot ennustivat, meidän pitäisi saada se houkuteltua.
- Tarvitsemme lisää tulivoimaa. - On pian yö. Voitteko kiirehtiä?
Kymmenen on syöksynyt maahan. Varusteet ovat lopuillaan.
- Adam, kuuletko? - Kuulen, kapteeni.
- Siirryt toiseen tehtävään. - Nytkö?
Godzillan houkutteluun on vähemmän aikaa.
Miten se onnistuu?
Laskeutumisalukset luovat pommittamalla reitin.
Laskeutumisaluksetko etulinjalle? Se on liian vaarallista.
Jos ne ammutaan alas, miten palaamme emoalukselle?
Mutta olemme jo kotona.
Meillä ei ole muuta paikkaa, minne palata. Eikö niin?
Oletko tullut hulluksi?
Menoksi.
On hyödytöntä valmistella pakoreittiä.
Voitto edellyttää, että pannaan kaikki peliin.
Tämän takia sotaisat rodut ovat niin hankalia.
Adam, valitse viisi valiolentäjää. Valmistele laskeutumisalukset nousuun.
Selvä. Majuri Belu-be, vänrikki Adam Bindewald vetäytyy!
Pidä kiirettä! Hoidamme tämän jotenkin.
Ykkösryhmä, hyökätkää taas oikealta.
Älkää jääkö jälkeen!
Kuusi valiolentäjää valmiudessa! Lähdemme koska tahansa.
Lastaa kaikki ammukset.
- Jos mokaamme, peli on pelattu. - Selvä. Laskeutumisalukset, lähtekää!
Aloituspisteenä Godzillan sijainti. Luokaa reitti, kunnes saatte signaalin.
Ampukaa tarpeen vaatiessa. Eliminoikaa kaikki esteet sen tieltä.
Lopullinen harhautus alkaa.
Nyt ei ole paluuta. Teemme tästä lopun nyt.
Laskeutumisalukset eivät ehdi väistää hyökkäystä ajoissa.
Kun joudutte maalitauluksi, hylätkää alus!
Onpa kapteeni tuhlaavainen!
Liitojoukot, säästäkää ammuksia, kunnes tie on auki.
Selvä. Polttoaine ehtyy. Uutta tilaisuutta ei siis tule.
Kääntykää!
Laskeutumisalukset ovat melkein täällä. Hajaantukaa ja välttäkää pommitusta.
Pudottakaa termobaariset pommit. Kylväkää kaikki, mitä teillä on.
Kaikki laskeutumisalukset, hajaantukaa!
Kuka veti lyhimmän korren?
Minäkö muka?
Godzilla on harhautusreitillä.
Liitojoukot, tulittakaa täysillä! Nyt tai ei koskaan!
Selvä! Aloittakaa taas harhautus. Tihentäkää hyökkäyksiä.
Hitto!
Ei auta! En saa lisää vauhtia.
Kaikki ryhmät vasemmalle! Vielä vähän lisää.
Harhautus on käynnissä. Godzilla kiihdyttää vauhtia kohti ansaa.
- Haruo, nouse pian kyytiin. - Yuko!
- Miksi olet täällä? - Olen aina ollut voimapukuryhmässä.
Etkö ymmärrä? Tämä on lähes itsemurhatehtävä.
Haluan tulla vahvemmaksi.
Niin ajattelin, kun isoisä kuoli.
Godzilla tulee Tanzawan solaan! Ansapisteelle on 500 metriä.
Pahus! Minulta loppuu polttoaine.
Ärsytä sitä ja houkuttele se viimeiselle pisteelle.
Pysykää rauhallisina. Tämä on kriittinen vaihe.
Ansalle on 100 metriä.
Sinä palautat maapallon ihmisille.
Vielä 50 metriä!
Hemmetti. En kestä tätä.
Tällaisina hetkinä kadehdin niitä, joilla on jumala, jota rukoilla.
Kaikki yksiköt, hajaantukaa!
Kymmenen metriä!
Godzilla on ansapisteellä!
Laukaiskaa ansa!
Ansan räjäytys onnistui!
Godzillan liikkeet lakkasivat.
Onnistuimmeko vangitsemaan sen?
Tykistöyksikkö, aloita keskitetty tulitus!
- Epäsymmetrinen suoja on kehittynyt. - Tulittakaa kaikki tahdistetusti.
Kehon sähkömagneettipulssin synkronointiaste 75 %.
Siis 75 %? Muuttuuko kuvio?
Suojan luhistumista ei pystytä ennustamaan.
Pahus. Näin emme voi hyökätä. Etsikää ääntä. Äkkiä!
Ääntä havaittu. Seuraavaksi suoja luhistuu 20 sekunnin kuluttua.
- Siis 20 sekuntia? - Kestävätkö kahleet?
Synkronointi 100 %.
Havaittu ääniaalto ja resonanssi! Suojan luhistumiseen kymmenen sekuntia.
Tykistöyksikkö, tulta!
Jos voimme tuhota selkäevän...
Suoja putoaa!
Sähköinen potentiaali nousee! Ydinhenkäys!
Voiko se yhä hyökätä?
Kudos Godzillan selässä uusiutuu.
Suoja palautuu ennalleen.
Suoja palautuu noin 200 sekunnissa. Kahleet eivät enää kestä!
Pahus! Minä teen tästä lopun!
Haruo!
- Mitä hän... - Sähkömagneettihyökkäys läheltä.
Siten hän häiritsee äänikuviota.
Pulssi muuttuu. Se synkronoituu taas!
Suojan luhistumiseen kymmenen sekuntia.
Älkää minusta huolehtiko! Tuhotkaa selkäevä.
- Sittenhän sinä... - Viis siitä! Tulta!
Nyt suoja luhistuu.
Tulittakaa täysillä!
Suoja putoaa.
Voimapukuyksikkö, hyökkää!
Sähkömagneettiset anturit tunkeutuvat sisään!
Kaikki yksiköt, vetäytykää!
Sähkömagneettisuus ilmassa kohoaa.
Eikö se toiminut?
Toimi se. Sähkömagneettiset aallot riehuvat sen sisällä.
Senkin paskiainen. Minähän...
...tapoin sinut!
Hän tosiaan teki sen.
Haruo!
Katsokaa tätä.
- Tämä ruumiinrakenne... - Niin. Se on totisesti hirviö.
Suoritit tehtävän, kapteeni.
Koska kaikki uskoivat minuun ja tukivat minua,
minulla oli uskallusta päästä näin pitkälle.
Vaikka kukistimmekin sen... Mikä se oikeastaan oli?
Miten se pystyi elämään 20 000 vuotta?
Tämä on vain minun mielipiteeni,
mutta minusta tämä on eri Godzilla kuin se, joka ajoi meidät maapallolta.
Mutta sen ulkomuoto ja kyvyt olivat lähes identtiset.
Aivan. Elämän todellinen luonne löytyy muutoksen kautta.
Vaikka uusiutumissykli olisi asteittainen,
on mahdotonta säilyttää täysin samaa ulkomuotoa.
Tämä voi olla jälkeläinen, joka peri Godzillan muodon ja luonteen.
Sellainen arvaus olisi kaikkein luonnollisin.
Vaikka emme vieläkään tiedä, miksi täällä oli vain tämä.
Ei siis ole takeita siitä, että vain yksi niistä selviytyi.
Anteeksi, jos pilaan sanoillani voiton, mutta se pitää paikkansa.
Ei se mitään. Tämä taistelu osoitti, että pystymme lyömään Godzillan.
Vaikka ilmestyisi toinenkin, meillä ei ole mitään pelättävää.
Koska meillä on nyt pätevä strategia, voimme ensi kerralla olla tehokkaampia.
Tuollaista nuorallatanssia en haluaisi enää koskaan kokea.
Mikä se oli?
- Mittasiko kukaan värähtelyä? - Havaitsen sen tällä anturilla.
- Etsi sen alkuperä Gematoria-analyysilla. - Selvä on.
Ei voi olla. Onko mittari vaurioitunut?
- Mikä se on? - Onko se kahden kilometrin sisällä?
- Se on lähellä. - Älytöntä!
Sähköinen potentiaali kohoaa. Hurjia lukemia!
Paljon suurempia kuin Godzillalla! Maanalainen lämmönlähde.
Plasmareaktio? Ei voi olla totta!
Mitä tapahtuu?
Onko tuo...
- Mikä tuo on? - Onko se Godzilla?
Korkeus on yli 300 metriä, ja se kohoaa yhä.
Värähtelymittauksen mukaan sen massa on noin 100 000 tonnia.
Tämä on mahdotonta!
Voiko tuo olla elävä olento? Uskomatonta!
Elävien olentojen sääntöjen mukaan tämä pitää paikkansa.
Professori?
Muuttuvissa elämänmuodoissa ei ole kyse vain rappeutumisesta.
Jos se jatkoi elämäänsä 20 000 vuotta ja kasvoi toden teolla...
Kun kuolevaiset unohtavat nöyryytensä ja ylistävät omaa suuruuttaan,
taivaat järisevät ja maa halkeaa kahtia.
He saavat tietää Jumalan raivon ja tuhon väistämättömän inkarnaation.
Lopultakin näytät itsesi.
Viime näkemisestämme on kulunut meille 20 vuotta ja sinulle 20 000 vuotta.
Siitä on tovi... sinä tuhon kuningas.
- Laskeutumisalukset, nouskaa välittömästi! - Mutta mehän vielä vetäydymme.
Kyytiin ne, jotka ovat jo aluksessa. Ennen kuin tuo olio hyökkää!
Yrittäkää kaikin keinoin päästä kauas täältä. Äkkiä!
Mikä tuo on? Valtava värähtelyaaltoko?
Arviolta sen sähköteho on yli 900 gigawattia.
Helkkari!
- Mitä aiot tehdä? - Käännän sen huomion muualle.
Ostan aikaa, jotta ihmiset voivat paeta. Et taida uskoa, että se toimii.
Senkin paskiainen. Minä...